NASA: Θα πλημμυρίσουν μεγάλες πόλεις από το λιώσιμο των πάγων – Aigaio365
Δευτέρα 23 Σεπ. 2019 | 11:56
Aigaio365 > ΚΟΣΜΟΣ > NASA: Θα πλημμυρίσουν μεγάλες πόλεις από το λιώσιμο των πάγων
NASA: Θα πλημμυρίσουν μεγάλες πόλεις από το λιώσιμο των πάγων
Νοέ 22, 2017, 7:32 ΜΜ
Μια αποκάλυψη που προκαλεί τρόμο ήρθε στο φως της δημοσιότητας από ερευνητές της NASA σε εργαστήριο στην Καλιφόρνια.
Πολλές είναι οι πόλεις που θα επηρεαστούν όταν επιταχυνθεί το λιώσιμο των πάγων και μεγάλα τμήματα των παγωμένων επιφανειών αποκολληθούν
Με βάση την περιστροφή της Γης και τα αποτελέσματα της βαρύτητας, το εργαλείο θα προβλέπει πώς θα γίνει η αναδιανομή των υδάτων σε παγκόσμιο επίπεδο. Σύμφωνα με τους ερευνητές, για κάθε πόλη θα υπάρχει μια εικόνα των παγετώνων και των πάγων, γεγονός με εξαιρετική σημασία.
Σύμφωνα με τους ερευνητές, το εργαλείο μπορεί να χρησιμεύσει σε πόλεις και χώρες που θα προσπαθήσουν να χτίσουν αντιπλημμυρικά έργα. Ο προγραμματισμός μπορεί να γίνεται σε βάθος εκατονταετίας, ενώ θα εφιστά την προσοχή στα πιο ανησυχητικά σημεία.
Για παράδειγμα, το Λονδίνο θα μπορούσε να επηρεαστεί από το λιώσιμο των πάγων στο βορειοδυτικό τμήμα του πάγου της Γροιλανδίας, που θα οδηγήσει σε άνοδο της στάθμης της θάλασσας. Αντίθετα, η Νέα Υόρκη απειλείται περισσότερο από την περιοχή που βρίσκεται βόρεια και ανατολικά.
Το λιώσιμο των πάγων στη βορειοανατολική και βορειοδυτική πλευρά της Ανταρκτικής αναμένεται ότι θα επηρεάσει έντονα τη στάθμη της θάλασσας στο Σίδνεϊ.
Σύμφωνα με τους επιστήμονες, τρεις παράγοντες επηρεάζουν το πρότυπο αλλαγής της στάθμης στη θάλασσα. Το πρώτο είναι η βαρύτητα, καθώς τα «φύλλα πάγου είναι τεράστιες μάζες που ασκούν έλξεις στον ωκεανό». Όταν οι πάγοι λιώνουν, η έλξη μειώνεται και η θάλασσα απομακρύνεται από τις μάζες.
Δεύτερον, το έδαφος κάτω από τα φύλλα πάγο, που έχει συμπιεστεί, επεκτείνεται με κατακόρυφο τρόπο.
Τρίτος παράγοντας είναι η περιστροφή του πλανήτη γύρω από τον εαυτό του. Με την περιστροφή, δημιουργείται ταλάντωση, που αλλάζει, όπως και οι μάζες στην επιφάνεια.
NASA, Λιώσιμο Πάγων
Προηγούμενο άρθρο Μαξίμου: Θρασύδειλος ο Μητσοτάκης
Επόμενο άρθροΥποχρεωτική η εγγραφή στο μητρώο όσων νοικιάζουν μέσω Airbnb